Diari Oficial de la Generalitat Valenciana


Sumari del DOGV 9484, del 05-12-2022 (2022/11657)

RESOLUCIÓ de 10 de novembre de 2022, de la Conselleria d'Hisenda i Model Econòmic, per la qual s'autoritza una ampliació de crèdits en el capítol 9, projecte financer T0461, «Capítol IX. Deute», del programa 011.10, Servei del deute, de la secció 19, per import de 50.840.703,77 euros, així com incrementar el pressupost d'ingressos, aplicació 879.00, «Desviació financera programa REACT-EU» (expedient 06.031/22-217).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11093


Data del document
:   10-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de novembre de 2022, de la Conselleria d'Hisenda i Model Econòmic, per la qual s'autoritza una ampliació de crèdits en el capítol 9, projecte financer T0461, «Capítol IX. Deute», del programa 011.10, Servei del deute, de la secció 19, per import de 17.551.675,77 euros, així com incrementar el pressupost d'ingressos, aplicació 879.00, «Desviació financera programa REACT-EU» (expedient 06.031/22-217). [2022/11957]  
  
Amb data 28 de desembre de 2020, el Ministeri d'Hisenda va comunicar a les comunitats autònomes el repartiment del Fons de l'Ajuda a la Recuperació per a la Cohesió i els Territoris d'Europa (REACT-UE), dels quals corresponen a la Comunitat Valenciana 4.949.182.625 euros, de recursos addicionals per als fons estructurals corresponents al període 2014-2020.  
D'altra banda, en virtut de la disposició final vint-i-nou de la Llei 11/2020, de 30 de desembre, de pressupostos generals de l'Estat per a 2021, per la qual es va modificar el Reial Decret llei 17/2014, de 26 de desembre, es va crear el nou compartiment del FLA, Fons de Liquiditat REACT-UE, amb la finalitat de proporcionar a les comunitats autònomes la liquiditat financera per al ràpid desplegament i execució de l'Ajuda a la Recuperació per a la Cohesió i els Territoris d'Europa (REACT-UE).  
La Comunitat Valenciana va formalitzar la seua adhesió a aquest compartiment, mitjançant el corresponent acord del Consell, durant els exercicis 2021 i 2022, assumint el compromís de destinar els fons rebuts a través d'aquest compartiment a finançar l'execució dels projectes i actuacions que canalitzen l'ajuda REACT-UE i de destinar els recursos REACT-UE, una vegada es reben de la UE, a cancel·lar, totalment o parcialment, el préstec del compartiment, així com cancel·lar al tancament de l'ajuda REACT-UE els préstecs formalitzats o al venciment d'aquests, sense incloure el seu refinançament dins de l'àmbit objectiu dels altres compartiments del Fons de Finançament a Comunitats Autònomes.  
D'acord amb això, la Generalitat ha formalitzat amb l'Institut de Crèdit Oficial, en representació de l'Administració general de l'Estat, dos contractes de préstec, amb càrrec al Fons de Finançament de les Comunitats Autònomes, a través del compartiment Fons de Liquiditat REACT-UE, corresponent als exercicis 2021 i 2022, en les dates, pels imports i amb les dades de disposició següents:  
  
Data  
subscripció Fons  
exercici Import  
màxim Saldo  
disposat Data  
venciment final  
17.06.2772 6128 081.000.000,22 093.935.000,00 15.10.2026  
23.03.2301 8627 927.000.000,54 630.287.000,00 15.10.2026  
  
  
  
L'Acord de la Comissió Delegada del Govern per a Assumptes Econòmics (ACDGAE) del 17 de març de 2021, en l'apartat «Condicions addicionals per a disposar del préstec amb càrrec al compartiment Fons de Liquiditat REACT-UE», estableix que les comunitats autònomes adherides a aquest compartiment han de «destinar els ingressos dels recursos REACT-UE procedents de la Unió Europea a amortitzar els préstecs del Fons de Liquiditat REACT-UE [?] en els dos mesos naturals al de l'ingrés dels fons europeus REACT-UE, prèviament a la comunicació al Ministeri d'Hisenda i al banc agent (Institut de Crèdit Oficial)».  
En haver-se rebut, amb dates 28.07.2022 i 18.08.2022, dins del Programa operatiu FEDER de la Comunitat Valenciana 2014-2020, corresponent a l'eix REACT, ingressos per un import global de 84.821.793,77 euros, derivats de la declaració i certificat de despesa elegible efectuada en el marc d'aquest programa, s'ha de procedir a l'amortització parcial obligatòria, del préstec REACT-UE, formalitzat el 17 de juny de 2021 i, per això, la Secretaria Autonòmica de Model Econòmic i Finançament planteja la necessitat d'ampliar crèdits, per aquest import, en el capítol 9 del programa 011.10 Servei del deute, projecte T0461 «Capítol IX. Deute».  
Mitjançant el Decret llei 13/2022, del Consell, s'afig una nova disposició transitòria en el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, relativa al reembossament dels préstecs del Fons de Finançament de les Comunitats Autònomes, compartiment Fons de Liquiditat REACT-EU, en la qual s'estableix que, per a la formalització comptable d'aquests reembossaments, i una vegada rebuts els ingressos de la Unió Europea, per l'execució de les actuacions i projectes previstos en el programa REACT-EU podrà incrementar-se el capítol IX, «Passius financers», del pressupost de despeses de la secció 19 «Servei del deute», fins al límit de la desviació financera resultant dels fons de l'esmentat programa.  
  
Per tant, a l'efecte de registrar pressupostàriament aquestes amortitzacions anticipades i prenent en consideració la finalitat específica dels préstecs signats amb càrrec al Fons de Liquiditat REACT-UE i la desviació financera produïda pel desfasament entre l'execució dels ingressos i les despeses que financen, en virtut del que es disposa en l'article 48 de la Llei 1/2015, d'hisenda pública, sector públic instrumental i subvencions i en els articles 22.1.d i 24.e de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic resol:  
  
Primer  
Autoritzar un augment del pressupost d'ingressos en l'aplicació 879.00 «Desviació financera Programa REACT-EU», per import de 19.069.303,77 euros.  
  
Segon  
Autoritzar una ampliació de crèdit en el pressupost de despeses, en l'aplicació 69.70.83.857.93.7, projecte financer T0461 «Capítol IX. Deute», per import de 36.385.607,77 euros.  
  
València, 10 de novembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.